钦定古今图书集成/明伦汇编/氏族典/第211卷 > 《廖用贤尚友录》 > 毛炳
## 钦定古今图书集成/明伦汇编/氏族典/第211卷 > 《廖用贤尚友录》 > 毛炳

按《尚友录》：“炳，丰城人。好学，不能自给，随里人入庐山，
所获镪赀，即市酒尽醉。尝醉于道旁，有里首张谷掖
之而起，炳瞑目曰：‘起予者谓谁’？对曰：‘张谷也’。炳呵之
曰：‘毛炳不干于张谷，张谷不学于毛炳。醉者自醉，醒
者自醒。醒醉之道，两者固殊，安用掖为？汝可速去，无
挠予卧’。由是人颇重之。后聚生徒数十，讲诵于南台”
山迨数年，自署于斋壁云：“先生不在此，千载只空山。”
因大醉，一夕卒。有《诗集》传于世。